Facebook și Instagram nu au funcționat marți seara mai bine de o oră, iar milioane de mesaje nu au mai putut fi transmise, stârnind o panică mondială, mai ales că lumea se teme de războiul hibrid.
În acest context, realizatorul TV Radu Tudor s-a întrebat, la Antena 3 CNN, ce s-ar întâmpla dacă o astfel de cădere ar avea loc într-o zi cu alegeri.
"Ce ne facem dacă avem o asemenea cădere într-o zi cu alegeri pentru că știm că Facebook-ul și altele sunt folosite ca platforme de mobilizare?", a întrebat Radu Tudor la Antena 3 CNN.
"Ce facem? Facem foarte bine, eu cred că facem extraordinar de bine. Deci bine ar fi să cadă toate aceste platforme de alegeri", a spus Mircea Badea.
Ulterior, Mircea Badea a mărturisit că el evită să folosească WhatsApp.
"Eu personal aș folosi oricare altă aplicație de asta de comunicare în afară de WhatsApp, de la Telegram la Signal, la oricare alta", a spus Mircea Badea.
"Care e motivul pentru care spui asta?", l-a întrebat Radu Tudor.
"Mi se pare cea mai nesigură. Eu cu niște prieteni de-ai mei nu vorbesc niciodată pe WhatsApp, vorbesc doar pe Signal. De exemplu cu Mihai Gâdea eu vorbesc doar pe Signal. Nu vorbesc aproape deloc pe WhatsApp. Am și eu o problemă așa cu Zuckerberg. Apropo, l-ați văzut pe Zuckerberg la nunta indienilor? Doamne ferească Dumnezeu!", a spus Mircea Badea.